Transnet-pypleiding: 40 diewe al gevang | Netwerk24
Vermoorde tiener se hart, geslagsorgaan verwyder
Twee mans wat aan die buitewyke van Kroonstad na brandhout gesoek het, het op die lyk van 'n jong man afgekom wat vermoedelik vir moetie vermoor is.
'n Onderwyser van Kaapstad is Dinsdagoggend in sy motor buite die skool doodgeskiet.
Moord op Walter Meyer: Familie hoop op geregtigheid
Die familie van Walter Meyer, bekende landskapskilder wat op 22 Desember 2017 na bewering deur sy vrou, Sophia (33), vermoor is, hoop dat geregtigheid sal geskied wanneer uitspraak Dinsdag in die streekhof in Upington gelewer word.
Inentings vereiste vir plaaslike T20-reeks
Geen inenting, geen deelname.
Plumtree: AB's kan maar Bokke se swak peil by venster uitgooi
John Plumtree, die All Blacks se voorspelerafrigter, verwag 'n "titaniese" voorspelerstryd wanneer Nieu-Seeland en Suid-Afrika mekaar Saterdag in Townsville in hul 100ste toets pak.
Roger loof Novak; deel nuus oor besering
'Dit is werklik merkwaardig wat Novak vanjaar vermag het.'
Werk van huis af het maar sy nadele, wys peiling
Die meerderheid mense sê dis meer stresvol en hulle het minder werksbevrediging. Maar permanent teruggaan kantoor toe? Aikôna.
Telkom wil toringfiliaal afsonderlik noteer
Telkom wil sy filiaal wat selfoontorings en -maste bou afsonderlik op die JSE noteer.
Minister van toerisme praat met Britte oor rooilys
Die Britse regering glo verkeerdelik die Beta-variant het in Suid-Afrika ontstaan en dat die land daarom 'n brandpunt is waar nuwe variante muteer.
Texas-wet maak wel in SA saak
Die nuwe wet wat aborsie in Texas byna onmoontlik maak, is "briljant" in die mate waartoe dit Amerikaanse burgers die reg gee om vroue, klinieke en medici wat aborsies doen, te polisieer.
Dít is wat in 'n gesin gebeur as die kerk skeur
Dit is die ou storie. Daar is onmin in die NG Kerk, sê die koerant. Die kerk waarin my oorlede pa vir hoeveel jaar 'n predikant was.
Skadukant van slimfone strem ons planeet
Slimfone verryk ons lewe en het die wêreld "oop" én kleiner gemaak.
Heyns, Trantraal wen UJ-pryse vir vertaling
Die skrywer en vertaler Michiel Heyns en die digter Nathan Trantraal het albei vertaalpryse van die Universiteit van Johannesburg (UJ) losgeslaan.
'Spertyd' word lewend in Die Boer
Die eenvroustuk, Spertyd, gegrond op Elsa Joubert se laaste outobiografiese boek word van 5 tot 10 Oktober in die Die Boer-restaurantteater in Durbanville opgevoer.
Hilton verwoord lewenservaringe in downtempo-klank
Die veelsydige musikant Eric Hilton het hom in minder as 'n jaar as 'n voorloper in die downtempo-genre bewys. Sy jongste album, Ceremony, getuig opnuut daarvan, skryf Kobus Burger.
Potch-kleinseuns wil ouma (90) met Austin verras
Kort nadat Emmarentia Stoop as jong vrou haar eerste motor – 'n spoggerige roomkleurige Austin A40 – gekry het, moes sy dit in die 1950's verkoop.
Gholfspeler Christiaan Bezuidenhout trou in Franschhoek
Die gholfspeler Christiaan Bezuidenhout is die naweek in Franschhoek getroud.
Transnet-pypleiding: 40 diewe al gevang
Deur Francois Williams 09 Julie 2021 11:42
Ons gaan jou vang, sê Transnet aan brandstofdiewe wat beplan om by sy brandstofpypleiding in te breek.
Brande langs die Transnet-pypleiding in die omgewing van Alberton in 2019 weens diefstal van brandstof. Foto: News24
Twee verdagtes is Woensdagaand in die omgewing van Umbumbulu wes van Durban in hegtenis geneem waar hulle aan Transnet Pipelines se pypleiding wou peuter.
Dit bring die getal mense wat die afgelope drie maande in hegtenis geneem is op 40 te staan.
Die staatsonderneming se belegging in beter veiligheid- en waarnemingsmaatreëls langs dié pypleiding tussen Durban en Gauteng begin vrugte afwerp, sê Michelle Phillips, uitvoerende hoof van Transnet Pipelines, in 'n verklaring.
Vandalisme en diefstal uit die brandstofpypleiding, asook die steel van kabels langs spoorlyne, het Transnet sedert die begin van die Covid-19-inperkings verlede jaar al miljoene rande gekos en het druk geplaas op brandstofvoorsiening in die binneland, asook op uitvoerders van minerale wat van Transnet Freight Rail se spoorvragdiens afhanklik is.
Die diefstal uit die pypleidings het tydens die streng inperking verlede jaar skerp toegeneem. Die sluit van die pypleiding vir die gevolglike herstelwerk het saamgeval met raffinaderye wat weens die inperking produksie afgeskaal het, en het tot dieseltekorte in Junie verlede jaar gelei.
Die skade en diefstal het Transnet in sy boekjaar tot einde Maart byna R600 miljoen uit die sak gejaag.
LEES OOK: Pyne met pype, diefstal kos Transnet R600 m.
Transnet is egter bemoedig dat die howe begin om van die oortreders te vonnis, sê Phillips.
In Junie is 'n 42-jarige man skuldig bevind en tot drie jaar tronkstraf gevonnis nadat hy by die pypleiding in die omgewing van Langlaagte in Johannesburg wou inbreek.
Michelle Phillips, uitvoerende hoof van Transnet Pipelines, die filiaal van Transnet wat verantwoordelik is vir die bedryf van die brandstofpypleidings tussen Durban en Gauteng wat verskillende petroleumprodukte vervoer.
Sy waarsku dat dit baie gevaarlik is om aan die hoëdruk-petroleumpypleidings te peuter, en die misdade van diefstal en vandalisme kan tot ontploffings en brande lei wat ernstige beserings of sterftes kan veroorsaak vir die oortreders of mense wat in die omgewing woon.
In Januarie is twee mans by Kendal in Mpumalanga dood toe hulle na bewering brandstof uit die pypleiding wou steel en daar 'n brand ontstaan het.
Transnet het weer eens beklemtoon dat die pypleidings as noodsaaklike infrastruktuur geklassifiseer word, en enige gepeuter of samespanning om daaraan te peuter word as 'n bylae 5-oortreding ingevolge die Wysigingswet op Strafregtelike Sake beskou.
Transnet het vulstasie-eienaars en die publiek gewaarsku dat hulle nie brandstof van ongeregistreerde handelaars moet koop nie.
Die publiek is aangemoedig om enige verdagte voertuie soos bakkies of tenkwaens in die omgewing van Transnet-pypleidings by die tolvry nommer 0800 203 843 of die naaste polisiekantoor aan te meld.